Fethiye

Fethiye (Turkish pronunciation: [ˈfethije]) nopo nga iso kakadayan tagayo om watas id Wilayah Muğla, Turki. Ginayo do watas diti nopo nga 875 km2, miampai populasi soginumu 177,702 tulun di toun 2022. Iti nopo nga iso ririkoton do tutumombului di bobos otutunan kopio id Turkish Riviera. Sajara Di pogulu, otutunan o Fethiye sabaagi do Makri. Fethiye Nokoburu nopo nga poinladsong id kinoyonon kakadayan nokodori Telmessos, hinonggo bagas dau nopo nga milo intangan mantad do kakadayan miagal do Hellenistik teater id disan do dermaga tapangkal. Legenda Lycian nopo nga popotolinahas do kinoanuan do ngaran Telmessos: Dewa Apollo nopo nga muhang do tanak tondu tohuri di Raja Phoenicia, Agenor. Sinumiliu isio do songinan tasu tokoro om minokianu do lisi mantad tanak tondu di obintingayaman. Kalapas nokohino kawagu isio sabaagi do songulun kusai di awantang, nakaanu yolo do songulun tanak kusai i pingungaranan do i 'Telmessos' (pogun binabang). Nokosiliu o kakadayan tagayo diti do soboogian mantad Empayar Parsi kalapas kinosuangon di jonorol Parsi, i Harpagos maamaso di 547 Sm, miampai do kakadayan Lycian om Caria. Miniamung i Telmessos do Koisaan Attic-Delos i pinohimagon maamaso pintangaan abad ko-5 SM. Sinumoliwan isio do koisaan dii om nokosiliu sabaagi iso kakadayan di obibas, nga kakal po popotilombus do piromutan miampai koisaan dii gisom abad ko-4 SM. Okuri kopio noilaan kokomoi kakadayan diti maamaso timpu Bynzantine. Bongunan di kakal po haro nopo nga popobukti do kotoronongon di agayo maamaso Awal Antikuiti, nga kogumuan nopo nga nangaada'an maamaso abad ko-7 gisom ko-8 gama do Pisangadan Arab-Byzantine. Pinagaras o kakadayan diti maamaso abad ko-8, om nokoimbulai sabaagi "Temissos toi ko' Anastasioupolis" lobi kuang 800. Miinsomok do abad ko-10, ngaran nokodori diti nopo nga noolingan om nointutunan sabaagi do Makre toi ko' Makri (Μάκρη, "anaru"), mantad ngaran pulou id wayaan sumuang do tuundorongon kapal rahat. Kiwaa tanda kotoronongon i noinwoguan maamaso abad ko-12 gisom abad ko-13: ninggayaan o tolig watu do kakadayan, luputan mantad 1106 ngaran Makre sabaagi longkod poposoliwan do miak toongi, om karya geografi mantad abad ko-13 popokito do kakadayan diti sabaagi longkod pomudagangan. Naratu o kinoyonon diti kumaa tulun Turki maamaso koompokon do abad ko-12 toi ko' koimpuunon do abad ko-13. Pinorinta o Telmessos di Anatolia beylik Menteşe tumimpuun do toun 1284, id siriba do ngaran Beskaza. Nokosiliu iti soboogian mantad do Empayar Ottoman maamaso 1424, om lohowon sabaagi do مكرى Meğri gisom di toun 1934. Mantad 1867 gisom 1922, Meğri nopo nga soboogian do Aidin Vilayet mantad do Empayar Turki. Nokoburu o kakadayan diti maamaso abad ko-19, om kiwaa populasi Greek di agayo antakan dii. Tumanud do kopiundolihon mogiigion do Greek om Turki, Greek do Makri nopo nga pinaatod kumaa Greece hinonggo nokobontol yolo do kakadayan Nea Makri (New Makri) id Greece. Nion kawagu o kakadayan diti do Turk mantad Greece. Id Kayaköy di miinsomok, pogulu nopo nga Levissi, gereja Greek Ortodoks di naada'an nopo nga kakal po haro. Maamaso di 1934, pinungaranan kawagu o kakadayan diti kumaa Fethiye sabaagi pamantangan kumaa kapten Fethi Bey, songulun popotulud kapal Ottoman Air Force, i napatai (miampai di Leftenen Kumoiso Tayyareci Sadık Bey) maamaso koligaganan kapal tulun antakan di 27 Mansak 1914 id Al-Samra, maamaso pongumbalan do momongo ponuludan kumoiso mantad Istanbul kumaa Cairo. Maamaso 3 August 1953, Air France Flight 152, maamaso tindalanon mantad Rom kumaa Beirut, pinataam kumaa Teluk Fethiye id labus do Kızılada. Mantad 8 tanak kapal om 34 sinumakai do kapal, apat tulun napatai gama do nolondod. Isai i noolu nopo nga numolig do mogiigion maamaso poingion yolo id kakadayan dii. Insaru do kawaya o Fethiye do gumogor pogun di opuhod om momirumbak, lobi-lobi po do gumogor pogun Fethiye 1957 maamaso 24 gisom 25 Ngiop miampai 67 napatai om 3,200 bongunan norumbak, m iri nopo nga 90% mantad bongunan id pointongkop kakadayan. Winonsoi kawagu o kakadayan diti om baino, kiwaa tuundorongon kapal rahat di nokoburu om nogi marina. Maamaso 14 Milatok 1969, noontok kawagu o Fethiye do ginumogor pogun miampai magnitud 6.2, miampai aiso kapatayon, nga kiwaa notogu om nogi korumbakan di signifikan kumaa bongunan. Maamaso 10 Mahas 2012, ginumogor pogun miampai magnitud 6.1 minogontok kawagu do Fethiye. Aiso o kapatayon, nga haro piipiro notogu miampai ogumu walai om kinoyonon kumalaja do nongorumbak. Kotombuluyan Fethiye nopo nga iso kinoyonon di otutunan kopio sabaagi longkod kotombuluyan id Turki lobi-lobi po antakan timpu talasu. Muzium Fethiye, i ogumu kopio montok artifak di nokodori om wagu nopo nga pokitonon om popobukti do kopogioput-oputan do tamadun i haro id kinoyonon dii, nokotimpuun mantad do Lycia nokodori. Piipiro kinoyonon kisajara di osonong kopio tombuluyon nopo nga miagal do: kakadayan nokodori Kadyanda (Cadyanda), Kayaköy - kokompungan Greek di naada'an, Afkule, Gemiler om Aya Nikola. Fethiye nogi nga ponokowalai kumaa Lobong Amyntas, lobong tagayo di nowonsoi maamaso 350 SM do Lycian. The most popular tourist towns of Fethiye are: Ölüdeniz, Çalış Beach area, Hisarönü and Ovacık, Fethiye. Butterfly Valley is in the Fethiye district. Id pulou Kızılada id Teluk Fethiye, 4 mi (6.4 km) labus do kakadayan, nopo nga otutunan kopio sabaagi tuundorongon montok pimpanahan bot. Sabaagi alternatif, ogumu kinoyonon do mintolop. Afkule nopo nga iso kinoyonon di otutunan kopio montok aktiviti dii. Walai Lampung Kızılada id pulou dii nopo nga kiwaa restoran taakanon rahat om asrama miampai siam linimput. Komposisi Kiwaa 41 sombol i Watas do Fethiye: Iklm Iklim Fethiye nopo nga Iklim Mediterranean miampai timpu talasu di alasu, anaru om otu'u miampai purata 34 °C (93 °F) antakan dangadau. Kosimbanon iklim nopo nga mamarahung do suhu miampai timpu talasu di lobi alasu om otu'u kopiadang di sobolum. Timpu tosogit nopo nga osuhatan om rumasam miampai purata dangadau 16 °C (61 °F). Klasifikasi iklim id Fethiye nopo nga Csa (Köppen) om Csal (Trewartha) Sasakayon Tutubpoon Kapal Tulud Dalaman nopo nga popotounda do sasakyon id kinoyonon do Fethiye. Sasakayon awam di koubasan id Fethiye om kinoyonon di miinsomok nopo nga baas tokoro, i otutunan sabaagi do dolmuş (dol-moosh) id Turki, om kogumuan do wayaan nopo nga popiromut do Fethiye miampai do Ölüdeniz, Yaniklar, Kargi, Hisaronu, Ovacik, Seydikemer, Karaçulha. Kinoyonon Kinoyonon metropolitan pointongkop do kakadayan tagayo Fethiye nopo nga kumaa id dusok mantad do tuundorongon kapal rahat miampai sinodu lobi ko' 11 km, popiamung do piipiro kampung kumaa id kakadayan tagayo. Id koibutan do longkod kakadayan nopo nga kinoyonon do Çalış Plajı (Pantai), i popiamung do ralan tapangkal Barış Manço Bulvarı id tisan do pimpanahan di alaab id poingompud do kotogisan, hinonggo ogumu kopio o hotel do hilo. Kifungsi o kotogisan diti sabaagi kotogisan Fethiye miampai minsoosondii, tu' Fethiye nopo nga aiso kotogisan poinsoosondii. Id boogian do kosilahon nopo nga poinladsong o kinoyonon Günlükbaşı, Çamköy, Cumhuriyet, om nogi Esenköy id kabaatan kosilahon. Longkod kakadayan nopo nga iso kinoyonon id pialatan do Marina om Pasar Fethiye miinsomok do stadium buul tandang. Lobi kuang 4 km kumaa kabaatan kotonobon om kabaatan poinsoosondii, poinlongkod id kakadayan tagayo Kayaköy om Ölüdeniz, i koduo bobos otutunan id pomogunan tu' kotogisan om Blue Lagoon di miungkait. Kosiwatan montok popoindalan do paragliding nogi nga milo powonsoyon id Nulu Babadağ id Ölüdeniz, mantad mogikaakawo syarikat sipoot ekstrem i poinladsong id kinoyonon diti. Gallery Sukuon Intangai nogi Turkish Riviera Marina di Turki Göcek Ölüdeniz Lycia Noputan labus Travel Agency in Fethiye www.oceantravelagency.co.uk Naarkib ontok 2016-01-12 id Wayback Machine Fethiye otel